**МЕТОДИКА**

**за определяне на размера на сумите, заплащани от НЗОК на изпълнители на медицинска помощ, на дентална помощ и на медико-диагностични дейности за работа при неблагоприятни условия по повод на обявена епидемична обстановка**

**приета със съвместен протокол между представители на Надзорния съвет на НЗОК и Управителния съвет на БЛС № РД-НС-05-9/06.04.2020 г.,**

**изм. и доп. № РД-НС-05-9-1/26.11.2020 г.; изм. и доп. № РД-НС-05-9-2/16.12.2020 г.; доп. № РД-НС-05-9-3/12.01.2021 г.; доп. № РД-НС-05-9-4/21.01.2021 г.; доп. № РД-НС-05-9-6/16.02.2021 г.; изм. и доп. № РД-НС-05-9-7/04.03.2021 г.; изм. № РД-НС-05-9-8/30.03.2021 г.; изм. № РД-НС-05-9-9/22.04.2021 г., изм. № РД-НС-05-9-12/31.05.2021 г., изм. и доп. № РД-НС-05-9-13/30.06.2021 г., изм. и доп. № РД-НС-05-9-14/09.09.2021 г., доп. № РД-НС-05-9-15/09.09.2021 г., изм. и доп. № РД-НС-05-9-16/30.09.2021 г.**

**ОБЩИ УСЛОВИЯ**

**1.** (приета с № РД-НС-05-9/06.04.2020 г.) Заплащане за работа при неблагоприятни условия по повод на обявена епидемична обстановка се извършва за месеците, през които на територията на страната със заповед на министъра на здравеопазването са въведени противоепидемични мерки.

**2.** (приета с № РД-НС-05-9/06.04.2020 г., изм. с № РД-НС-05-9-13/30.06.2021 г.) Размерът на сумите, изплащани на изпълнителите на медицинска помощ за работа при неблагоприятни условия по повод на обявена епидемична обстановка се определя от НЗОК ежемесечно за всеки изпълнител на медицинска и/или дентална помощ и МДД, сключил договор с НЗОК по реда на НРД за медицинските дейности 2020 – 2022 г. и НРД за денталните дейности 2020-2022, който изрично не е заявил, че не желае да получава суми за неблагоприятни условия на работа.

**3.** (приета с № РД-НС-05-9/06.04.2020 г.) Размерът на месечните суми за работа при неблагоприятни условия по повод на обявена епидемична обстановка се определя както следва:

**3.1.** (приета с № РД-НС-05-9/06.04.2020 г., доп. с № РД-НС-05-9-3/12.01.2021 г.) за изпълнителите на извънболнична медицинска и дентална помощ - на базата на стойността на отчетената дейност, включена в подадените ежемесечни файлове за съответния месец и 85% от базисната стойност на дейността за 2020 г., съответно 2021 г.

**3.2.** (приета с № РД-НС-05-9/06.04.2020 г., доп. с № РД-НС-05-9-3/12.01.2021 г.) за изпълнителите на болнична медицинска помощ – на базата на стойността на отчетената дейност, включена в подадените ежедневни файлове и 85% от средномесечната стойност за дейността за 2020 г., съответно 2021 г.

**3.3.** (нова, приета с № РД-НС-05-9-3/12.01.2021 г., доп. с № РД-НС-05-9-4/21.01.2021 г.) В периода след 01.01.2021 г., за изпълнителите по т. 3.1 и 3.2, за които няма определена базова стойност през 2020 г., всеки конкретен случай за определяне на базова стойност за 2021 г. се разглежда индивидуално по предложение на съответния директор на РЗОК и се утвърждава от Надзорния съвет на НЗОК. Определянето на средствата се изчислява като средномесечна величина между изплатените средства от НЗОК по тази методика и броя на лекарите/лекари по дентална медицина работещи по договор с НЗОК, за изпълнение на съответния пакет извънболнична медицинска/дентална помощ.

**3а.** (нова, приета с № РД-НС-05-9-1/26.11.2020 г.) Извън случаите по т. 3 изпълнителите на първична извънболнична медицинска помощ имат право на заплащане за работа при неблагоприятни условия по повод на обявена епидемична обстановка по реда на т. 6а от настоящата Методика.

**3б.** (нова, приета с № РД-НС-05-9-1/26.11.2020 г.) Изпълнителите на специализирана извънболнична медицинска помощ имат право на заплащане за работа при неблагоприятни условия и по реда на т. 8а от настоящата Методика.

**3в.** (нова, приета с № РД-НС-05-9-6/16.02.2021 г., изм. РД-НС-05-9-9/22.04.2021 г.) „Изпълнителите на първична извънболнична медицинска помощ, специализирана извънболнична медицинска помощ и болнична медицинска помощ, определени със заповед на министъра на здравеопазването, получават сума в размер на 10 лв. за поставена доза на препоръчителна ваксина срещу COVID-19, в която се включва и издаване на документ/и за поставянето, например сертификат за ваксинация срещу COVID-19, отговарящ на изискванията на държавите – членки на Европейския съюз.“

**3г**. (нова, приета с № РД-НС-05-9-7/04.03.2021 г., доп. с № РД-НС-05-9-13/30.06.2021 г) Изпълнителите на болнична медицинска помощ имат право на заплащане за работа при неблагоприятни условия и по реда на т. 7а.1 и т. 7а.1 (нова) от настоящата Методика.

**3д.** (нова, приетас № РД-НС-05-9-13/30.06.2021 г., доп. с № РД-НС-05-9-14/09.09.2021 г.) За дейността на изпълнителите на медицинска и дентална помощ след 30 юни 2021 г., месечните суми по т. 3 се определят, когато стойността на отчетената дейност, включена в подадените ежемесечни/ежедневни файлове за съответния месец е не по-малко от 50% от базисната/средномесечната стойност на дейността за 2021 г. При заболяемост от COVID – 19 над 250 на 100 000 души на месечна база и хоспитализирани пациенти среднодневно над 2 500 на месечна база изречение първо не се прилага.

**3е.** (нова, приетас № РД-НС-05-9-13/30.06.2021 г., доп. с № РД-НС-05-9-14/09.09.2021 г.) За дейността на изпълнителите на медицинска помощ след 31 юли 2021 г., месечните суми по т. 3 се определят, когато стойността на отчетената дейност, включена в подадените ежемесечни/ежедневни файлове за съответния месец е не по-малко от 60% от базисната/средномесечната стойност на дейността за 2021 г. При заболяемост от COVID – 19 над 250 на 100 000 души на месечна база и хоспитализирани пациенти среднодневно над 2 500 на месечна база изречение първо не се прилага.

**3ж.** (нова, приета с № РД-НС-05-9-14/09.09.2021 г.) Данните за заболяемостта от COVID – 19 по т. 3д, изречение второ и т.3е, изречение второ са съгласно средномесечната стойност от Националния център по заразни и паразитни болести (НЦЗПБ).

**4.** (приета с № РД-НС-05-9/06.04.2020 г.) Структурата и съдържанието на месечните справки, сроковете за тяхното изпращане и сроковете за подаване на заявките за изплащане на месечни суми за неблагоприятни условия на работа се определят с решение на Надзорния съвет на НЗОК.

**5.** (приета с № РД-НС-05-9/06.04.2020 г.) При изразходване на получените средства по реда на тази методика, ръководителите на лечебни заведения - изпълнители на медицинска и дентална помощ са длъжни при формирането на разходите за персонал да отчитат действително отработените дни в месеца, за който са получени средствата.

**СПЕЦИАЛНИ УСЛОВИЯ ПО ВИДОВЕ МЕДИЦИНСКА ПОМОЩ**

**ПЪРВИЧНА ИЗВЪНБОЛНИЧНА МЕДИЦИНСКА ПОМОЩ**

**6**. (приета с № РД-НС-05-9/06.04.2020 г.) **Методика за определяне на размера на сумите** за работа при неблагоприятни условия по повод на обявена епидемична обстановка **на изпълнителите на първична извънболнична медицинска помощ (ПИМП)** :

**6.1**. (приета с № РД-НС-05-9/06.04.2020 г., доп. с № РД-НС-05-9-3/12.01.2021 г., доп. с № РД-НС-05-9-13/30.06.2021 г) Право на заплащане за работа при неблагоприятни условия по повод на обявена епидемична обстановка има изпълнител на първична извънболнична медицинска помощ в случай, че стойността на отчетената дейност за съответния месец за 2020 г. или 2021 г. е по-малка от 85% от базисната стойност за дейност за 2020 г., съответно за 2021 г., при спазване на условието по т. 3д и т. 3е.

**6.2.** (приета с № РД-НС-05-9/06.04.2020 г.) Базисната стойност за дейността за 2020 г. е равна на стойността на отчетената дейност от изпълнителя на ПИМП за месец януари 2020 г.

**6.3**. (приета с № РД-НС-05-9/06.04.2020 г.) В случай, че даден изпълнител на ПИМП не е осъществявал дейност през месец януари 2020 г., базисната стойност за дейността за 2020 г. се определя като средноаритметична от стойността на дейността му за периода февруари – март 2020 г.

**6.3.1.** (нова, приета с № РД-НС-05-9-3/12.01.2021 г.) Базисната стойност за дейността за 2021 г. се формира от определената с т. 6.2 и т. 6.3 базисна стойност за 2020 г., завишена с 9 %, колкото е изчисления ръст на годишната стойност на дейностите в ПИМП по ЗБНЗОК за 2021 г., спрямо годишната стойност за същите по ЗБНЗОК за 2020 г.

**6.4.** (приета с № РД-НС-05-9/06.04.2020 г., доп. с № РД-НС-05-9-3/12.01.2021 г.) Конкретният размер на сумата за работа при неблагоприятни условия по повод на обявена епидемична обстановка за даден месец за всеки изпълнител на първична извънболнична медицинска помощ е в размер на разликата между 85% от базисната стойност на дейността за 2020 г., съответно за 2021 г. и стойността на отчетената дейност за съответния месец на 2020 г. или 2021 г.;

**6.5.** (приета с № РД-НС-05-9/06.04.2020 г.) РЗОК определя размера на сумата за работа при неблагоприятни условия по повод на обявена епидемична обстановка за всеки изпълнител на ПИМП. РЗОК не определя сума за неблагоприятни условия на работа за ИМП, които са посочили, че не желаят да получават такива суми.

**6.6.** (приета с № РД-НС-05-9/06.04.2020 г.) Общият размер на средствата за работа при неблагоприятни условия, свързани с обявена епидемична обстановка и разпределението им по РЗОК се утвърждават от НС на НЗОК.

**6.7.** (приета с № РД-НС-05-9/06.04.2020 г., доп. с № РД-НС-05-9-3/12.01.2021 г.) Изплатените средства за работа при неблагоприятни условия по повод на обявена епидемична обстановка по реда на тази методика на изпълнители на ПИМП се разпределят в рамките на утвърдените параметри по ЗБНЗОК за 2020 г. или ЗБНЗОК за 2021 г. за съответния вид дейност и съответната година.

**6а.** (нова, приета с № РД-НС-05-9-1/26.11.2020 г.) За работа при неблагоприятни условия по повод на обявена епидемична обстановка на изпълнител на първична медицинска помощ се изплаща месечна сума в размер на 1000 лв. за всеки лекар, за който здравноосигурените лица са упражнили правото си на избор по реда на Наредбата за осъществяване правото на достъп до медицинска помощ (Приета с ПМС № 119 от 22.05.2006 г. Обн. ДВ. бр.45 от 2 юни 2006 г.) в съответното лечебно заведение, както и за наетите лекари в лечебното заведение, ако информацията за тях е представена при сключването на договор с НЗОК за 2020 година. Данните за наблюдението на пациентите се отразяват в електронната система КОВИД-19.

**6аа.** (нова, приета с № РД-НС-05-9-2/16.12.2020 г.) За работа при неблагоприятни условия по повод на обявена епидемична обстановка на изпълнител на първична медицинска помощ се изплаща месечна сума в размер на 360 лв. за всеки нает професионалист по „Здравни грижи“, в лечебното заведение.

**6б.** (нова, приета с № РД-НС-05-9-1/26.11.2020 г., доп. с № РД-НС-05-9-2/16.12.2020 г., изм.. с № РД-НС-05-9-4/21.01.2021 г., изм. с № РД-НС-05-9-8/30.03.2021 г., изм. с № РД-НС-05-9-12/31.05.2021 г., изм. с № РД-НС-05-9-14/09.09.2021 г.) Изпълнителите на първична извънболнична медицинска помощ имат право на заплащане по т. 6а и т.6аа за срока на обявена с решение на Министерския съвет извънредна епидемична обстановка на територията на Република България, свързана с епидемичното разпространение на COVID-19 и съществуващата непосредствена опасност за живота и здравето на гражданите.

**6в**. (нова, приета с № РД-НС-05-9-6/16.02.2021 г.) Изпълнителите на първична извънболнична медицинска помощ получават месечно възнаграждение за поставените дози на препоръчителна ваксина срещу COVID -19, след изчисляване на общата сума, според броя на поставените от тях ваксини през изработен календарен месец, подадени в Националната здравно-информационна система /НЗИС/. Сумите се получават след подписване на Анекс към договора със съответното лечебно заведение и представени първични счетоводни документи (фактура).

**6г.** (нова, приетас № РД-НС-05-9-13/30.06.2021 г.) След 30 юни 2021 г. сумите в размер на 1000 лв. по т. 6а и в размер на 360 лв. по т. 6аа се коригират с коефициент, както следва:

**-** при заболяемост над 600 на 100 000 души на месечна база – 1;

**-** при заболяемост между 300 и 600 на 100 000 души на месечна база – 0,7;

**-** при заболяемост между 150 и 300 на 100 000 души на месечна база – 0,5;

**-** при заболяемост до 150 на 100 000 души на месечна база – 0,25.

**6гг.** (нова, приета с № РД-НС-05-9-15/09.09.2021 г.) След 31 август 2021 г. сумите в размер на 1000 лв. по т. 6а и в размер на 360 лв. по т. 6аа се коригират с коефициент, както следва:

- при заболяемост над 300 на 100 000 души на месечна база – 1;

- при заболяемост между 150 и 300 на 100 000 души на месечна база – 0,5;

- при заболяемост до 150 на 100 000 души на месечна база – 0,25.

**6д.** (нова, приетас № РД-НС-05-9-13/30.06.2021 г.) Данните за заболяемостта по т. 6г са съгласно средномесечната стойност от Националния център по заразни и паразитни болести (НЦЗПБ).

**БОЛНИЧНА МЕДИЦИНСКА ПОМОЩ**

**7.** (приета с № РД-НС-05-9/06.04.2020 г.) **Методика за определяне на размера на сумите** за работа при неблагоприятни условия по повод на обявена епидемична обстановка **на изпълнителите на болнична медицинска помощ**:

**7.1.** (приета с № РД-НС-05-9/06.04.2020 г., доп. с № РД-НС-05-9-3/12.01.2021 г., доп. с № РД-НС-05-9-13/30.06.2021 г.) Право на заплащане за работа при неблагоприятни условия по повод на обявена епидемична обстановка има ИМП само в случай, че в конкретния месец на 2020 г., съответно 2021 г. стойността на отчетената дейност по КП, КПр и АПр е по-малка от 85% от средномесечната стойност за дейността на ИМП за 2020 г., съответно 2021 г., при спазване на условието по т. 3д и т. 3е.

**7.2.** (приета с № РД-НС-05-9/06.04.2020 г.) Средномесечната стойност за дейността за 2020 г. се формира от средната стойност на изплатените средства през месеците януари, февруари и март 2020 г. за работа по КП, КПр и АПр и определените стойности за дейност по КП, КПр и АПр по реда на правилата по чл. 4, ал. 4 ЗБНЗОК за 2020 г. за месеците април – декември 2020 г.

**7.3.** (приета с № РД-НС-05-9/06.04.2020 г.) При определяне на средномесечната стойност за дейността за 2020 г. се вземат предвид и дейностите по Приложение № 1 към Правилата по чл. 4, ал. 4 ЗБНЗОК, приети от НС на НЗОК.

**7.3.1.** (нова, приета с № РД-НС-05-9-3/12.01.2021 г.) Средномесечната стойност за дейността за 2021 г. се формира от определената с т.7.2 и т.7.3 средномесечна стойност за 2020 г., завишена с 7 %, колкото е изчисления ръст на годишната стойност на дейностите в БМП по ЗБНЗОК за 2021 г., спрямо годишната стойност за същите по ЗБНЗОК за 2020 г.

**7.4**. (приета с № РД-НС-05-9/06.04.2020 г. доп. с № РД-НС-05-9-3/12.01.2021 г.) Конкретният размер на заплащането за работа при неблагоприятни условия по повод на обявена епидемична обстановка за всеки изпълнител се определя в размер на разликата между 85% от средномесечната стойност на дейността за 2020 г., съответно 2021 г. и стойността на отчетената дейност за съответния месец на 2020 г. или 2021 г.;

**7.5**. (приета с № РД-НС-05-9/06.04.2020 г.) Месечната сума за работа при неблагоприятни условия по повод на обявена епидемична обстановка не може да надвишава разликата между определената по реда на чл. 4, ал. 4 от ЗБНЗОК стойност за болнична помощ на ИМП за съответния месец и стойността на отчетената дейност за същия месец.

**7.6.** (приета с № РД-НС-05-9/06.04.2020 г.) Конкретният размер на месечната сума за работа при неблагоприятни условия по повод на обявена епидемична обстановка на ИМП се определя въз основа на данните от месечните файлове за извършената дейност за месеца. Окончателният размер на сумата за заплащане за неблагоприятни условия на работа за всеки изпълнител на медицинска помощ за месеца се определя от НЗОК и утвърждава от Надзорният съвет на НЗОК;

**7.7.** (приета с № РД-НС-05-9/06.04.2021 г.) Сума за работа при неблагоприятни условия по повод на обявена епидемична обстановка не се утвърждава за лечебни заведения, които са заявили, че не желаят да получават такова заплащане.

**7.8**. (приета с № РД-НС-05-9/06.04.2021 г., доп. с № РД-НС-05-9-3/12.01.2021 г.) Изплатените средства за работа при неблагоприятни условия по повод на обявена епидемична обстановка се включват при отчитане на изпълнението на годишните стойности за болнична медицинска помощ, разпределени по месеци съгласно правилата по чл. 4, ал. 4 от ЗБНЗОК 2020 г., съответно от ЗБНЗОК 2021 г. и участват при прилагането на механизма за гарантиране предвидимост и устойчивост на бюджета на НЗОК за здравноосигурителни плащания за болнична медицинска помощ, договорен с НРД МД 2020 – 2022.

**7.9**. (приета с № РД-НС-05-9/06.04.2020 г.) Всеки изпълнител на болнична медицинска помощ, получил заплащане за работа при неблагоприятни условия по повод на обявена епидемична обстановка, представя в РЗОК справка за разходите по икономически елементи във формат, утвърден от НС на НЗОК.

**7.10**. (приета с № РД-НС-05-9/06.04.2020 г.) Справката по предходната точка се представя в срок до 20-то число на месеца, следващ месеца, за който се извършва плащане за неблагоприятни условия на работа.

**7.11**. (приета с № РД-НС-05-9/06.04.2020 г.) След отпадане на основанието за изплащане на суми съгласно тази методика, стойността на отчетените дейности, превишаваща определената в Приложение № 2 към индивидуалните договори стойност за конкретен месец, се компенсира с размера на вече изплатените на лечебното заведение средства за работа при неблагоприятни условия на работа. Компенсирането по предходната точка се извършва преди прилагането на механизма за гарантиране предвидимост и устойчивост на бюджета на НЗОК за здравноосигурителни плащания за БМП.

**7.12.** (приета с № РД-НС-05-9/06.04.2020 г., доп. с № РД-НС-05-9-3/12.01.2021 г.) Изпълнител на болнична медицинска помощ, който за съответен месец е реализирал разходи за дейността, превишаващи 85% от определената по реда на тази методика средномесечна стойност на дейността за 2020 г., съответно за 2021 г., има право с мотивирано искане чрез директора на РЗОК до управителя на НЗОК да заяви увеличение на сумата за неблагоприятни условия на работа за месеца, до 20-то число на месеца, следващ месеца на дейност.

**7.13.** (приета с № РД-НС-05-9/06.04.2020 г.) Право на увеличение на сумата за работа при неблагоприятни условия по повод на обявена епидемична обстановка имат лечебни заведения, които оказват спешна медицинска помощ чрез разкрито спешно отделение и работят в изпълнение на договор с НЗОК по КПр 3 и КПр 4.

**7.14.** (приета с № РД-НС-05-9/06.04.2020 г.) С увеличението на сумата за работа при неблагоприятни условия по повод на обявена епидемична обстановка по предходната точка не може да се превишава размера на действителните разходи на лечебното заведение, както и определените по реда на чл. 4, ал. 4 средства за болнична медицинска помощ за конкретния месец.

**7.15.** (приета с № РД-НС-05-9/06.04.2020 г.) НС на НЗОК след запознаване с представените мотиви от лечебното заведение може да разреши увеличение на средствата за работа при неблагоприятни условия по повод на обявена епидемична обстановка за конкретния месец.

**7.15а**. (нова, приета с № РД-НС-05-9-4/21.01.2021 г.) Надзорният съвет на НЗОК, може да определи за изпълнители на БМП, осигуряващи комплексно интензивно лечение на пациенти с COVID-19, увеличен размер на стойностите на разходите по критерии и ред, посочени в приложение към тази методика.

**7.15б.** (нова, приета с № РД-НС-05-9-13/30.06.2021 г.) За дейността на изпълнителите на болнична медицинска помощ след 30 юни 2021 г., редът по т. 7.12 – 7.15 не се прилага.

**7.16**. (приета с № РД-НС-05-9/06.04.2020 г., доп. с № РД-НС-05-9-3/12.01.2021 г.) Изплатените средства за работа при неблагоприятни условия по повод на обявена епидемична обстановка по реда на тази методика на изпълнители на болнична помощ се разпределят в рамките на утвърдените параметри на ЗБНЗОК за 2020 г. или ЗБНЗОК 2021 г., за съответния вид дейност и съответната година.

**7а.1.** (нова, приета с № РД-НС-05-9-6/16.02.2021 г., изм. с № РД-НС-05-9-7/04.03.2021 г.) Право на допълнителни трудови възнаграждения за наетия персонал, имат лечебни заведения, сключили договор с НЗОК, където персоналът, в т.ч. и този персонал, който е бил по график в спешното отделение, когато е приет пациентът, задължително е извършвал пряко дейностите по наблюдение, диагностика и лечение на пациенти, представляващи потвърден случай на COVID-19, съгласно въведена със Заповед № РД-01-724/22.12.2020 г. на министъра на здравеопазването дефиниция за случай по приложение № 1 към т. 2, и отразени в Национален регистър за борба с COVID-19.

**7а.1.** (нова) (приета с № РД-НС-05-9-13/30.06.2021 г.) След 30 юни 2021 г. т. 7а.1 не се прилага, като право на допълнителни трудови възнаграждения за наетия персонал, имат лечебни заведения, сключили договор с НЗОК, за изпълнение на КП № 104 „Диагностика и лечение на контагиозни вирусни и бактериални заболявания – остро протичащи, с усложнения“, КП № 39 „Диагностика и лечение на бронхопневмония и бронхиолит при лица над 18-годишна възраст“, КП № 48 „Диагностика и лечение на бронхопневмония в детска възраст“, където персоналът, в съответната клиника/отделени/структура е работил по график по време на хоспитализацията на пациенти, представляващи потвърден случай на COVID-19, съгласно въведена със Заповед № РД-01-724/22.12.2020 г. на министъра на здравеопазването дефиниция за случай по приложение № 1 към т. 2, и отразени в Национален регистър за борба с COVID-19 и задължително е извършвал пряко дейностите по наблюдение, диагностика и лечение на пациенти, в т.ч. и този персонал, които е бил по график в спешното отделение, когато е приет пациентът.

**7а.1.а.** (нова, приета с № РД-НС-05-9-6/16.02.2021 г., изм. с № РД-НС-05-9-7/04.03.2021 г., доп. с № РД-НС-05-9-13/30.06.2021 г.) Когато вструктурата на лечебното заведение по т. 7а.1 и т. 7а.1 (нова) има лаборатория, която е определена със заповед на министъра на здравеопазването за провеждане на лабораторно изследване и потвърждение на случаи на COVID-19, извън персонала по т. 7а.1 и т. 7а.1 (нова) се включва и персоналът на тази лаборатория, зает пряко с изпълнение на дейностите по извършване на лабораторно изследване и потвърждение на случаи на COVID-19 и отразил същите в Национален регистър за борба с COVID-19. НЗОК предоставя на лабораторията допълнителните трудови възнаграждения след попълване на отделна „Поименна декларация за лицата имащи право да получават допълнителни възнаграждения за отчетния месец …………………..2021 г.“, като информацията се обобщава в една обща „Декларация-искане за заплащане на средства за месец …………………….. 2021 г.“ и се издава една обща фактура на лечебното заведение, изпълнител на болнична медицинска помощ.

**7а.1.б.** (нова, приета с № РД-НС-05-9-13/30.06.2021 г.) Когато в структурата на лечебното заведение по т. 7а.1 (нова) има структура по интензивно лечение, в която е приведен хоспитализиран пациент, представляващ потвърден случай на COVID-19, съгласно въведена със Заповед № РД-01-724/22.12.2020 г. на министъра на здравеопазването дефиниция за случай по приложение № 1 към т. 2, и отразен в Национален регистьр за борба с COVID-19, извън персонала по т. 7а.1 (нова) се включва и персоналът, който е извършвал пряко дейностите по наблюдение, диагностика и лечение на пациенти. НЗОК разпределя на структурата по интензивно лечение допълнителните трудови възнаграждения след попълване на отделна „Поименна декларация за лицата, имащи право да получават допълнителни възнаграждения за отчетния месец ……. 2021 г., като информацията се обобщава в една обща „Декларация-искане за заплащане на средства за месец ….. 2021 г.“ и се издава една обща фактура на лечебното заведение, изпълнител на болнична медицинска помощ.

**7а.1.в**. (нова, приета с № РД-НС-05-9-13/30.06.2021 г.) Когато в структурата на лечебното заведение по т. 7а.1 (нова) има структура по образна диагностика, извън персонала по п. 7а.1 (нова) се включва и персоналът който е извършвал пряко дейностите по образна диагностика на пациенти, представляващи потвърден случай на COVID-19, съгласно въведена със Заповед № РД-01-724/22.12.2020 г. на министъра на здравеопазването дефиниция за случай по приложение № 1 към т. 2, и отразен в Национален регистьр за борба с COV1D-19. НЗОК разпределя на структурата по образна диагностика допълнителните трудови възнаграждения след попълване на отделна „Поименна декларация за лицата, имащи право да получават допълнителни възнаграждения за отчетния месец ……… 2021 г.“, като информацията се обобщава в една обща „Декларация-искане за заплащане на средства за месец ………2021 г.“ и се издава една обща фактура на лечебното заведение, изпълнител на болнична медицинска помощ.

**7а.1.г.** (нова, приета с № РД-НС-05-9-13/30.06.2021 г.) Когато по време на хоспитализацията на пациенти, представляват при потвърден случай на COVID-19, съгласно въведена със Заповед № РД-01-724/22.12.2020 г. на министъра на здравеопазването дефиниция за случай по приложение № 1 към т 2 и отразени в Национален регистър за борба с COVID-19 е извършена консултация от специалисти от други клиники/отделения/структури, то НЗОК разпределя допълнителните възнаграждения за тези специалисти на база попълнена отделна „Поименна декларация за лицата, имащи право да получават допълнителни възнаграждения за отчетния месец ……. 2021 г., като информацията се обобщава в една обща „Декларация-искане“ за заплащане на средства за месец ….. 2021 г“ и се издава една обща фактура на лечебното заведение, изпълнител на болнична медицинска помощ.

**7а.2.** (нова, приета с № РД-НС-05-9-6/16.02.2021 г., изм. с № РД-НС-05-9-7/04.03.2021 г.) Заплащанетона допълнителни трудови възнаграждения се отнася за медицинския и немедицинския персонал, който е пряко зает с дейности по наблюдение, диагностика и лечение на пациенти, представляващи потвърден случай на COVID-19 съгласно въведена със Заповед № РД-01-724/22.12.2020 г. на министъра на здравеопазването дефиниция за случай по приложение № 1 към т. 2, и отразени в Национален регистър за борба с COVID-19, както и дейности по лабораторно изследване и потвърждение на случаи на COVID-19 в лечебното заведение - изпълнител на болнична медицинска помощ и по ЕГН и на основание сключения им трудов договор.

**7а.2. (нова)** (приетас № РД-НС-05-9-13/30.06.2021 г.) След 30 юни 2021 г. т. 7а.2 не се прилага, като заплащането на допълнителни трудови възнаграждения се отнася за медицинския и немедицинския персонал, нает на трудов договор, и е работил по график по време на хоспитализацията на пациенти в съответната клиника/отделение/структура, представляващи потвърден случай на COVID-19, съгласно въведена със Заповед № РД-01-724/22.12.2020 г. на министъра на здравеопазването дефиниция за случай по приложение № 1 към т. 2, и отразени в Национален регистър за борба с COVID-19 и задължително е извършвал пряко дейностите по наблюдение, диагностика и лечение на пациенти, в т.ч. и този персонал, който е бил по график в спешното отделение, когато е приет пациентът, както и персоналът извършвал дейности по образна диагностика, лабораторно изследване и потвърждение на случаи на COV1D-19 в лечебното заведение - изпълнител на болнична медицинска помощ.

**7а.3.** (нова, приета с № РД-НС-05-9-6/16.02.2021 г., доп. с № РД-НС-05-9-13/30.06.2021 г.) Разходите за допълнителни трудови възнаграждения, съгласно Кодекса на труда са на основание чл.13, ал.1, т. 4 от Наредбата за структурата и организацията на работната заплата, вкл. дължимите осигуровки, начислени за сметка на работодателя, на лицата, пряко ангажирани с изпълнението на дейностите по 7а.1, т. 7а.1 (нова) и 7а.5. Тези допълнителни трудови възнаграждения са извън обхвата на останалите трудови възнаграждения на лицата.

**7а.4.** (нова, приета с № РД-НС-05-9-6/16.02.2021 г., изм. с № РД-НС-05-9-7/04.03.2021 г., изм. с № РД-НС-05-9-8/30.03.2021 г.) Максималният брой на персонала, който може да се отчита за заплащане от лечебното заведение – изпълнител на болнична медицинска помощ е в зависимост от броя на хоспитализираните пациенти, представляващи потвърден случай на COVID-19, съгласно въведена със Заповед № РД-01-724/22.12.2020 г. на министъра на здравеопазването дефиниция за случай по приложение № 1 към т. 2, и отразени в Национален регистър за борба с COVID-19 , за календарен месец, и е както следва:

- до 5 бр. включително хоспитализирани пациенти – потвърдени случаи на COVID-19 и отразени в Национален регистър за борба с COVID-19 през отчетния календарен месец - до 40 човека медицински и немедицински персонал;

- от 6 до 10 включително хоспитализирани пациенти – потвърдени случаи на COVID-19 и отразени в Национален регистър за борба с COVID-19 през отчетния календарен месец - до 70 човека медицински и немедицински персонал;

- от 11 до 50 хоспитализирани пациенти – потвърдени случаи на COVID-19 и отразени в Национален регистър за борба с COVID-19 през отчетния календарен месец – до 100 човека медицински и немедицински персонал;

- от 51 до 200 хоспитализирани пациенти – потвърдени случаи на COVID-19 и отразени в Национален регистър за борба с COVID-19 през отчетния календарен месец – до 200 човека медицински и немедицински персонал;

- от 201 до 400 хоспитализирани пациенти – потвърдени случаи на COVID-19 и отразени в Национален регистър за борба с COVID-19 през отчетния календарен месец – до 400 човека медицински и немедицински персонал.

- от 401 и повече хоспитализирани пациенти – потвърдени случаи на COVID-19 и отразени в Национален регистър за борба с COVID-19 през отчетния календарен месец – до 600 човека медицински и немедицински персонал.

**7аа.4.** (нова, приетас № РД-НС-05-9-13/30.06.2021 г.) След 30 юни 2021 г. т. 7а.4 не се прилага.

**7а.5.** (нова, приета с № РД-НС-05-9-6/16.02.2021 г., изм. с № РД-НС-05-9-7/04.03.2021 г.) Лечебните заведения - изпълнители на болнична медицинска помощ по чл. 10, т. 3б „комплексен онкологичен център“ и т. 6 „диализен център“ от ЗЛЗ, имат право на допълнителни трудови възнаграждения за медицинския и немедицинския персонал, пряко ангажирани и участвали при провеждането на дейностите за лекуване на пациенти, представляващи потвърден случай на COVID-19, съгласно въведена със Заповед № РД-01-724/22.12.2020 г. на министъра на здравеопазването дефиниция за случай по приложение № 1 към т. 2, и отразени в Национален регистър за борба с COVID-19.

**7а.6.** (нова, приета с № РД-НС-05-9-6/16.02.2021 г., изм. с № РД-НС-05-9-13/30.06.2021 г.) НЗОК предоставя средствата за възнагражденията по 7а.1, 7а.1 (нова) и т.7а.5, след подаване на „Декларация-искане за заплащане на средства за месец …………………….. 2021 г.“ неразделна част към настоящата методика за брутни допълнителни възнаграждения (съответно за II и III категория труд) за едно лице и дължимите осигурителни вноски за сметка на работодателя, за всеки месец, изчислени за лицата в лечебното заведение, които отговарят на изискванията на 7а.1, 7а.1 (нова) и 7а.5, така че нетното допълнително трудово възнаграждение, което трябва да получи всяко едно от тях да е 1000 лева, съгласно националното законодателство. При данни за заболеваемост над 600 на 100,000 сумата се увеличава на 1200 лева.

**7аа.6.** (нова, приетас № РД-НС-05-9-13/30.06.2021 г.) След 30 юни 2021 г. нетното допълнително трудово възнаграждение по т. 7а.6 се изчислява процентно спрямо реално отработените часове за месеца в условията на изискванията по т. 7а.1 (нова).

**7аа.6а.** (нова, приета с № РД-НС-05-9-15/09.09.2021 г.) След 31 август 2021 г. медицинския и немедицинския персонал, извършвал пряко дейностите по наблюдение, диагностика и лечение на пациенти, представляващи потвърден случай на COVID-19, съгласно въведена със Заповед № РД-01-724/22.12.2020 г. на министъра на здравеопазването дефиниция за случай по приложение № 1 към т. 2, и отразени в Национален регистър за борба с COVID-19, в условията на изискванията по т. 7а.1 (нова), има право на допълнително нетно трудово възнаграждение по т. 7а6, както следва:

- При изработена половината или повече от месечната норма за продължителност на работното време – 1000 лв.

- При изработен по-малко от половината от месечната норма за продължителност на работното време – като процент на изработеното време от месеца (отработени часове/дежурства по график спрямо месечния норматив), умножено по 1000 лв.

**7а.7.** (нова, приета с № РД-НС-05-9-6/16.02.2021 г., изм. с № РД-НС-05-9-13/30.06.2021 г.) НЗОК не предоставя средствата по т.7а.1, т. 7а.1 (нова) и т.7а.5 за месеца, в който наетите лица не са отговаряли на условията на 7а.1, т. 7а.1 (нова) и т.7а.5., както и при представяне на изискуема декларация с невярно съдържание - по отношение на лицата, които не са отговаряли на изискванията по 7а.1, т. 7а.1 (нова) и т.7а.5. При констатиране на несъответствия се информират компетентните органи.

**7а.8.** (нова, приета с № РД-НС-05-9-6/16.02.2021 г., доп. с № РД-НС-05-9-13/30.06.2021 г.) Средствата се предоставят, въз основа на информацията за отразените в Национален регистър за борба с COVID – 19 за хоспитализирани пациенти, наблюдавани, диагностицирани и лекувани със SARS-CoV-2 и дехоспитализирани през предходния месец, попълнени в „Декларация-искане за заплащане на средства за месец …………………….. 2021 г.“ и „Поименна декларация за лицата имащи право да получават допълнителни възнаграждения за отчетния месец …………………..2021 г.“ неразделна част от настоящата методика.

**7а.9** (нова, приета с № РД-НС-05-9-6/16.02.2021 г.) РЗОК превежда по банковата сметка на всеки изпълнител за болнична помощ, посочена в сключения договор за медицински дейности по НРД за МД 2020-2022 г. ежемесечно до 25-то число на месеца, следващ отчетния дължимите суми на база на „Декларация-искане за заплащане на средства за месец …………………….. 2021 г.“ и „Поименна декларация за лицата имащи право да получават допълнителни възнаграждения за отчетния за месец …………………..2021 г.“.

**7а.10** (нова, приета с № РД-НС-05-9-6/16.02.2021 г.) Лечебните заведения, изпълнители на болнична медицинска помощ, в срок до 18-то число на месеца, следващ отчетния месец, подават чрез услугата за електронна препоръчана поща, а именно Система за електронно връчване, съгласно разписаните правила за използване на услугата, предоставена от Държавната агенция за електронно управление (ДАЕУ) и публикувана на https://edelivery.egov.bg, всички изискуеми документи, придружени с фактура в PDF формат, подписани с КЕП съгласно чл. 13, ал. 2 ЗЕДЕП.

**7а.11.** (нова, приета с № РД-НС-05-9-6/16.02.2021 г., изм. с № РД-НС-05-9-7/04.03.2021 г., изм. с № РД-НС-05-9-13/30.06.2021 г) Във фактурата задължително се вписват в частта описание на стопанската операция следните реквизити:

- наименование на стопанската операция: „Допълнителни възнаграждения на лица извършвали пряко дейностите по наблюдение, диагностика и лечение на пациенти, представляващи потвърден случай на COVID-19, съгласно въведена със Заповед № РД-01-724/22.12.2020 г. на министъра на здравеопазването дефиниция за случай по приложение № 1 към т. 2, и отразени в Национален регистър за борба с COVID-19 и по извършване на лабораторно изследване и потвърждение на случаи на COVID 19 за …………. 2021 г.:

- мярка: бр.;

- количество – брой персонал за месеца, пропорционално на отработеното време;

- стойност – единична цена;

- обща стойност по фактурата“.

При констатиране на несъответствия в данните от декларациите, фактурите и отчетните документи, НЗОК извършва проверка в лечебното заведение, преди да се одобри плащането.

**7а.12.** (нова, приета с № РД-НС-05-9-6/16.02.2021 г.) НЗОК изисква връщане в пълен размер на предоставените средства по т.7а.8 в случаите по т. 7а.7.

**7а.13.** (нова, приета с № РД-НС-05-9-6/16.02.2021 г.) В РЗОК се архивират и съхраняват електронно получените документите по т.7а.10., както и всички предоставени документи от лечебните заведения, изпълнители на болнична медицинска помощ, свързани с предоставянето на средствата за възнагражденията на персоналът им.

**7а.14.** (нова, приета с № РД-НС-05-9-6/16.02.2021 г., доп. с № РД-НС-05-9-13/30.06.2021 г.) Лечебните заведения, изпълнители на болнична медицинска помощ, следва надлежно да съхраняват документацията, свързана с предоставянето на средствата за възнагражденията на персоналът им по 7а.1, т. 7а.1 (нова) и т.7а.5.

**7а.15.** (нова, приета с № РД-НС-05-9-6/16.02.2021 г., изм. с № РД-НС-05-9-13/30.06.2021 г.) Лечебните заведения, изпълнители на болнична медицинска помощ, следва да предоставят при поискване от НЗОК/РЗОК допълнителна информация и друга такава , както и документи, графици, сведения, справки и др. свързани с дейността по предоставянето на средствата за възнагражденията на персоналът им по 7а.1, т. 7а.1 (нова) и т.7а.5.

**7а.16.** (нова, приета с № РД-НС-05-9-6/16.02.2021 г., доп. с № РД-НС-05-9-13/30.06.2021 г.) Лечебните заведения, изпълнители на болнична медицинска помощ, след изплащането на допълнителните възнаграждение на персоналът си – медицински и немедицински и внасянето на дължимите лични осигуровки и осигуровки работодател следва да предоставят до 25 – число на следващия отчетен месец в РЗОК заверени от съответните длъжностни лица копие от работните графици, разплащателната ведомост или официална справка за изплатените през отчетения месец поименно средства на персоналът си – медицински и немедицински.

**7б.** (нова, приета с № РД-НС-05-9-6/16.02.2021 г.) Изпълнителите на болнична медицинска помощ получават месечно възнаграждение за поставените дози на препоръчителна ваксина срещу COVID -19, след изчисляване на общата сума, според броя на поставените от тях ваксини през изработен календарен месец, подадени в НЗИС. Сумите се получават след подписване на Анекс към договора със съответното лечебно заведение и представени първични счетоводни документи (фактура).

**СПЕЦИАЛИЗИРАНА ИЗВЪНБОЛНИЧНА МЕДИЦИНСКА ПОМОЩ (СИМП) И МЕДИКО-ДИАГНОСТИЧНИ ДЕЙНОСТИ (МДД)**

**8.** (приета с № РД-НС-05-9/06.04.2020 г.) **Методика за определяне на размера на сумите** за работа при неблагоприятни условия по повод на обявена епидемична обстановка **на изпълнителите на специализирана извънболнична медицинска помощ (СИМП) и медико-диагностични дейности (МДД):**

**8.1.** (приета с № РД-НС-05-9/06.04.2020 г., доп. с № РД-НС-05-9-3/12.01.2021 г., доп. с № РД-НС-05-9-13/30.06.2021 г.) Право на заплащане за работа при неблагоприятни условия по повод на обявена епидемична обстановка има изпълнител на СИМП и/или МДД в случай, че стойността на отчетената дейност за съответния месец за 2020 г. или 2021 г. е по-малка от 85% от базисната стойност за дейност за 2020 г., съответно 2021 г., при спазване на условието по т. 3д и т. 3е.

**8.2**. (приета с № РД-НС-05-9/06.04.2020 г.) Базисната стойност за дейността за 2020 г. е равна на стойността на отчетената дейност от изпълнителя на СИМП и/или МДД за месец януари 2020 г.

**8.3.** (приета с № РД-НС-05-9/06.04.2020 г.) В случай, че даден изпълнител на СИМП и/или МДД не е осъществявал дейност през месец януари 2020 г., базисната стойност за дейността за 2020 г. се определя като средноаритметична от стойността на дейността му за периода февруари – март 2020 г.

**8.3.1.** (нова, приета с № РД-НС-05-9-3/12.01.2021 г.) Базисната стойност за дейността за 2020 г. се формира от определената с т. 8.2 и т. 8.3 базисна стойност за 2020 г., завишена с 7 %, колкото е изчисления ръст на годишната стойност на дейностите в СИМП и МДД по ЗБНЗОК за 2021 г., спрямо годишната стойност за същите по ЗБНЗОК за 2020 г.

**8.4.** (приета с № РД-НС-05-9/06.04.2020 г., доп. с № РД-НС-05-9-3/12.01.2021 г.) Конкретният размер на сумата за работа при неблагоприятни условия по повод на обявена епидемична обстановка за даден месец за всеки изпълнител на СИМП и/или МДД е в размер на разликата между 85% от базисната стойност на дейността за 2020 г., съответно 2021 г. и стойността на отчетената дейност за съответния месец на 2020 г. или 2021 г.;

**8.5.** (приета с № РД-НС-05-9/06.04.2020 г.) РЗОК определя размера на сумата за работа при неблагоприятни условия по повод на обявена епидемична обстановка за всеки изпълнител на СИМП и/или МДД. РЗОК не определя сума за неблагоприятни условия на работа за ИМП, които са посочили, че не желаят да получават такива суми.

**8.6.** (приета с № РД-НС-05-9/06.04.2020 г.) Общият размер на средствата за работа при неблагоприятни условия по повод на обявена епидемична обстановка и разпределението им по РЗОК се утвърждават от НС на НЗОК.

**8.7.** (приета с № РД-НС-05-9/06.04.2020 г., доп. с № РД-НС-05-9-3/12.01.2021 г.) Изплатените средства за работа при неблагоприятни условия по повод на обявена епидемична обстановка по реда на тази методика на изпълнители на СИМП и МДД се разпределят в рамките на утвърдените параметри по ЗБНЗОК 2020 г. или ЗБНЗОК 2021 г., за съответния вид дейност и съответната година.

**8а.** (нова, приета с № РД-НС-05-9-1/26.11.2020 г., изм. с № РД-НС-05-9-16/30.09.2021 г. в сила от 01.10.2021 г.) На изпълнител на специализирана извънболнична медицинска помощ - диагностично-консултативен център; медицински център или медико-диагностичен център, разполагащи с лаборатория за образна диагностика и медико-диагностична лаборатория или осигуряващи извършване на необходимите изследвания на територията на населеното място, се заплаща ежемесечно за работа при неблагоприятни условия, при наличие на следните условия:

а) лечебното заведение е сформирало екип или екипи за преглед и изследване на пациенти със съмнение за КОВИД-19, както и за лечение на пациенти с потвърден КОВИД-19, съответно поставена основна диагноза с код U07.1, верифициран в Националната информационно система за борба с КОВИД 19, с лека или лека към средна степен на тежест на заболяването;

б) лечебното заведение осигурява обслужване на пациенти по буква „а“ в рамките на предварително обявено работно време, съгласно графика по буква „е“;

в) в екипа за обслужване на пациенти задължително участва лекар/и - специалист/и, работещ/и по договора с НЗОК, и специалист по здравни грижи;

г) екипът в лечебното заведение обслужва, както пациенти, насочени с „Медицинско направление за консултация или провеждане на съвместно лечение“ (бл. МЗ-НЗОК №3), така и самонасочили се пациенти;

д) прегледът и резултатите от извършените изследвания се отразяват в амбулаторен лист и се включват в ежемесечния електронен отчет на съответния лекар, осъществил дейността;

е) лечебното заведение е предоставило в РЗОК списък на екипите и работен график - предварителен и окончателен, след приключване на отчетния месец;

ж) данните от извършения преглед и резултатите от изследванията се предоставят на ОПЛ на съответния пациент.

**8а.1.** (нова, приета с№ РД-НС-05-9-14/09.09.2021 г., отм. с № РД-НС-05-9-16/30.09.2021 г. в сила от 01.10.2021 г.)

**8б.** (нова, приета с № РД-НС-05-9-1/26.11.2020 г., изм. с № РД-НС-05-9-4/21.01.2021 г., изм. с № РД-НС-05-9-8/30.03.2021 г., изм. с № РД-НС-05-9-12/31.05.2021 г., изм. с № РД-НС-05-9-14/09.09.2021 г., изм. с № РД-НС-05-9-16/30.09.2021 г. в сила от 01.10.2021 г.) Сумата за неблагоприятни условия на работа, заплащана на изпълнител на специализирана извънболнична медицинска помощ по реда на т. 8а е в размер на 30 000 лв. месечно за срока на обявена с решение на Министерския съвет извънредна епидемична обстановка на територията на Република България, свързана с епидемичното разпространение на COVID-19 и съществуващата непосредствена опасност за живота и здравето на гражданите..

**8б.1.** (нова, приета с№ РД-НС-05-9-14/09.09.2021 г., изм. с № РД-НС-05-9-16/30.09.2021 г. в сила от 01.10.2021 г.) За извършен/и и отчетен/и до 2 (два) преглед/а на здравноосигурено лице (ЗОЛ) с потвърден КОВИД-19, съответно поставена основна диагноза с код U07.1, се заплаща на изпълнителя на специализирана извънболнична медицинска помощ по реда на т. 8а сума в размер на 25,00 лв.

**8б.1а.** (нова, приета с № РД-НС-05-9-16/30.09.2021 г. в сила от 01.10.2021 г.) Прегледите по т. 8б.1 се заплащат за един ЗОЛ в рамките на 10 календарни дни, от датата на доказване на заболяването, който/които включва/т и измерване на кислородна сатурация и ЕКГ.

**8б.1б.** (нова, приета с № РД-НС-05-9-16/30.09.2021 г. в сила от 01.10.2021 г.) При необходимост и по преценка на лекуващия лекар при преглед по т. 8б.1 (нова) на пациента се назначават с „Направление за медико-диагностична дейност“ (бл. МЗ-НЗОК № 4) следните изследвания: ПКК, CRP, ALAT, креатинин, фибриноген; рентгенография на гръден кош и бял дроб; микробиологично изследване на гърлен секрет, носен секрет, храчка.

**8б.1в.** (нова, приета с № РД-НС-05-9-16/30.09.2021 г. в сила от 01.10.2021 г.) Прегледът по т. 8б.1 и и назначените изследвания по т. 8б.1б се отразяват в амбулаторен лист като посещение за консултация с основна диагноза с код U07.1 и се включват в ежемесечния електронен отчет на съответния лекар, осъществил дейността, по реда на НРД за медицинските дейности за 2020-2022 г.

**8б.1г.** (нова, приета с № РД-НС-05-9-16/30.09.2021 г. в сила от 01.10.2021 г.) При необходимост лекуващият лекар може да назначи лекарствени продукти за домашно лечение, показани за състоянието на пациента, при условие че същите са посочени в позитивния лекарствен списък по чл. 262, ал. 6, т. 1 от ЗЛПХМ.

За прегледите по т. 8б.1а не се прилага разпоредбата на чл. 192 от НРД за медицинските дейности за 2020-2022 г., а за изследванията по т. 8б.1б не се прилага разпоредбата на чл. 202 от НРД за медицинските дейности за 2020-2022 г.

За изпълнение и заплащане на дейностите по т. 8б и 8б.1 изпълнителят на специализирана извънболнична медицинска помощ подписва анекс към договора с НЗОК. Действието на сключените до 30.09.2021 г. предходни анекси по т. 8б и т. 8б.1 се прекратява.“

**8б.2.** (нова, приета с№ РД-НС-05-9-14/09.09.2021 г., изм. с № РД-НС-05-9-16/30.09.2021 г., в сила от 01.10.2021 г.) Дейностите по 8б.1, извършени на здравнонеосигурени лица, са включени в стойността, заплащана по т. 8б.

**8в.** (нова, приета с № РД-НС-05-9-1/26.11.2020 г.) В сумата по т. 8б не влиза закупуване на антигени тестове.

**8в.1.** (нова, приетас № РД-НС-05-9-13/30.06.2021 г.) След 30 юни 2021 г. сумата в размер на 30 000 лв. се коригира с коефициент, както следва:

**-** при заболяемост над 600 на 100 000 души на месечна база – 1;

**-** при заболяемост между 300 и 600 на 100 000 души на месечна база – 0,7;

**-** при заболяемост между 150 и 300 на 100 000 души на месечна база – 0,5;

**-** при заболяемост до 150 на 100 000 души на месечна база – 0,25.

**8в.1.а.** (нова, приета с№ РД-НС-05-9-15/09.09.2021 г.) След 31 август 2021 г. сумата в размер на 30 000 лв. се коригира с коефициент, както следва:

**-** при заболяемост над 300 на 100 000 души на месечна база – 1;

**-** при заболяемост между 150 и 300 на 100 000 души на месечна база – 0,5;

**-** при заболяемост до 150 на 100 000 души на месечна база – 0,25.

**8в.2.** (нова, приетас № РД-НС-05-9-13/30.06.2021 г.) Данните за заболяемостта по т. 8в.1. са съгласно средномесечната стойност от НЦЗПБ.

**8г.** (нова, приета с № РД-НС-05-9-6/16.02.2021 г., изм. РД-НС-05-9-9/22.04.2021 г.) „Изпълнителите на СИМП получават месечно възнаграждение за поставените дози на препоръчителна ваксина срещу COVID -19, след изчисляване на общата сума, според броя на поставените от тях ваксини през изработен календарен месец, подадени в НЗИС. Сумите се получават по договор с НЗОК/РЗОК и представени първични счетоводни документи (фактура). В сумите се включва и издаване на документ/и за поставянето, например сертификат за ваксинация срещу COVID-19, отговарящ на изискванията на държавите – членки на Европейския съюз.“.

**8д.** (нова, приета с № РД-НС-05-9-6/16.02.2021 г.) Право на допълнителни трудови възнаграждения за наетия персонал имат лечебни заведения осъществяващи лабораторна дейност, сключили договор с НЗОК, където персоналът задължително е извършвал пряко дейностите по диагностика на пациенти с доказан SARS-CoV-2, които са определени със заповед на министъра на здравеопазването за провеждане на лабораторно PCR изследване и потвърждение на COVID – 19.

**8д.1.** (нова, приета с № РД-НС-05-9-6/16.02.2021 г.) Разходите за допълнителни трудови възнаграждения, съгласно Кодекса на труда са на основание чл.13, ал.1, т. 4 от Наредбата за структурата и организацията на работната заплата, вкл. дължимите осигуровки, начислени за сметка на работодателя, на лицата, пряко ангажирани с изпълнението на дейностите по 8д. Тези допълнителни трудови възнаграждения са извън обхвата на останалите трудови възнаграждения на лицата.

**8д.2.** (нова, приета с № РД-НС-05-9-6/16.02.2021 г.) НЗОК предоставя средствата за възнагражденията по 8д.1, след подаване на „Декларация-искане за заплащане на средства за месец …………………….. 2021 г.“ неразделна част към настоящата методика за брутни допълнителни възнаграждения за едно лице и дължимите осигурителни вноски за сметка на работодателя, за всеки месец, изчислени за лицата в лечебното заведение, които отговарят на изискванията на 8д.1, така че нетното допълнително възнаграждение, което трябва да получи всяко едно от тях да е 1000 лева, съгласно националното законодателство.

**8д.2а.** (нова, приетас № РД-НС-05-9-13/30.06.2021 г.) След 30 юни 2021 г. максималният брой на персонала, който може да се отчита за заплащане по т. 8д.2 е в зависимост от броя на извършените лабораторни PCR изследвания за потвърждение на COVID - 19, за календарен месец, и е както следва:

- до 100 бр. включително - до 1 човек медицински персонал;

- от 101 до 250 бр. включително - до 2 човека медицински и немедицински персонал;

- от 251 до 500 бр. включително - до 4 човека медицински и немедицински персонал;

- от 501 до 750 бр. включително - до 6 човека медицински и немедицински персонал;

- от 751 до 1000 бр. включително - до 8 човека медицински и немедицински персонал;

- над 1000 бр. - до 10 човека медицински и немедицински персонал.

Посоченият по-горе брой медицински и немедицински персонал по т. 8д.2ане може да надвишава броя персонал спрямо щатните разписания в лечебните заведения.

**8дд.2.** (нова, приетас № РД-НС-05-9-13/30.06.2021 г.) След 30 юни 2021 г. нетното допълнително трудово възнаграждение по т. 8д.2 се изчислява процентно спрямо реално отработените часове за месеца в условията на изискванията по т.8д.

**8д.3.** (нова, приета с № РД-НС-05-9-6/16.02.2021 г.) НЗОК не предоставя средствата по т. 8д.1 за месеца, в който наетите лица не са отговаряли на условията на 8д.1, както и при представяне на изискуема декларация с невярно съдържание — по отношение на лицата, които не са отговаряли на изискванията по 8д.1.

**8д.4.** (нова, приета с № РД-НС-05-9-6/16.02.2021 г.) Средствата се предоставят по ЕГН и на основание сключения им трудов договор, след попълване на „Декларация-искане за заплащане на средства за месец …………………….. 2021 г.“ и „Поименна декларация за лицата имащи право да получават допълнителни възнаграждения за отчетния за месец …………………..2021 г.“ неразделна част от настоящата методика.

**8д.5.** (нова, приета с № РД-НС-05-9-6/16.02.2021 г.) РЗОК превежда по банковата сметка на всяко лечебно заведение осъществяващо лабораторна дейност, посочена в сключения договор с НЗОК ежемесечно до 25-то число на месеца, следващ отчетния дължимите суми на база на „Декларация-искане за заплащане на средства за месец …………………….. 2021 г.“ и „Поименна декларация за лицата имащи право да получават допълнителни възнаграждения за отчетния месец …………………..2021 г.“.

**8д.6.** (нова, приета с № РД-НС-05-9-6/16.02.2021 г.) Лечебни завадения осъществяващи лабораторна дейност, в срок до 18-то число на месеца, следващ отчетния месец, подават чрез услугата за електронна препоръчана поща, а именно Система за електронно връчване, съгласно разписаните правила за използване на услугата, предоставена от Държавната агенция за електронно управление (ДАЕУ) и публикувана на https://edelivery.egov.bg, всички изискуеми документи, придружени с фактура в PDF формат, подписани с КЕП съгласно чл. 13, ал. 2 ЗЕДЕП.

**8д.7.** (нова, приета с № РД-НС-05-9-6/16.02.2021 г.) Във фактурата задължително се вписват в частта описание на стопанската операция следните реквизити:

- наименование на стопанската операция: „Допълнителни възнаграждения на лица извършвали пряко дейностите по наблюдение, диагностика и лечение на пациенти с доказан SARS-CoV-2 и по извършване на лабораторно изследване и потвърждение на COVID 19 за …………. 2021 г.:

- мярка: бр.;

- количество – брой персонал за месеца;

- стойност – единична цена;

- обща стойност по фактурата.

**8д.8.** (нова, приета с № РД-НС-05-9-6/16.02.2021 г.) НЗОК изисква връщане в пълен размер на предоставените средства по т.8д.2 в случаите по т. 8д.3.

**8д.9.** (нова, приета с № РД-НС-05-9-6/16.02.2021 г.) В РЗОК се архивират и съхраняват електронно получените документите по т.8д.6 както и всички предоставени документи от лечебните заведения, изпълнители на болнична медицинска помощ, свързани с предоставянето на средствата за възнагражденията на персоналът им.

**8д.10.** (нова, приета с № РД-НС-05-9-6/16.02.2021 г.) Лечебните заведения осъществяващи лабораторна дейност, следва надлежно да съхраняват документацията, свързана с предоставянето на средствата за възнагражденията на персоналът им по 8д.

**8д.11.** (нова, приета с № РД-НС-05-9-6/16.02.2021 г.) Лечебните заведения осъществяващи лабораторна дейност, следва да предоставят при поискване от НЗОК/РЗОК допълнителна информация и друга такава, както и документи, сведения, справки и др. свързани с дейността по предоставянето на средствата за възнагражденията на персоналът им по 8д.

**8д.12.** (нова, приета с № РД-НС-05-9-6/16.02.2021 г.) Лечебните заведения осъществяващи лабораторна дейност, след изплащането на допълнителните възнаграждение на персоналът си – медицински и немедицински и внасянето на дължимите лични осигуровки и осигуровки работодател следва да предоставят до 25 – число на следващия отчетен месец в РЗОК заверени от съответните длъжностни лица копие от разплащателната ведомост или официална справка за изплатените през отчетения месец поименно средства на персоналът си – медицински и немедицински.

**ДЕНТАЛНА ПОМОЩ**

**9.** (приета с № РД-НС-05-9/06.04.2020 г.) **Методика за определяне на размера на сумите** за работа при неблагоприятни условия по повод на обявена епидемична обстановка **на изпълнителите на дентална помощ:**

**9.1.** (приета с № РД-НС-05-9/06.04.2020 г., доп. с № РД-НС-05-9-3/12.01.2021 г., доп. с № РД-НС-05-9-13/30.06.2021 г.) Право на заплащане за работа при неблагоприятни условия по повод на обявена епидемична обстановка има изпълнител на дентална помощ в случай, че стойността на отчетената дейност за съответния месец за 2020 г. или 2021 г. е по-малка от 85% от базисната стойност за дейност за 2020 г., съответно 2021 г., при спазване на условието по т. 3д.

**9.2.** (приета с № РД-НС-05-9/06.04.2020 г.) Базисната стойност за дейността за 2020 г. е равна на стойността на отчетената дейност от изпълнителя на дентална помощ за месец януари 2020 г.

**9.3.** (приета с № РД-НС-05-9/06.04.2020 г.) В случай, че даден изпълнител на дентална помощ не е осъществявал дейност през месец януари 2020 г., базисната стойност за дейността за 2020 г. се определя като средноаритметична от стойността на дейността му за периода февруари – март 2020 г.

**9.3.1**. (нова, приета с № РД-НС-05-9-3/12.01.2021 г.) Базисната стойност за дейността за 2020 г. се формира от определената с т. 9.2 и т. 9.3 базисна стойност за 2020 г., завишена с 10 %, колкото е изчисления ръст на годишната стойност на дейностите в ДП по ЗБНЗОК за 2021 г., спрямо годишната стойност за същите по ЗБНЗОК за 2020 г..

**9.4.** (приета с № РД-НС-05-9/06.04.2020 г., доп. с № РД-НС-05-9-3/12.01.2021 г.) Конкретният размер на сумата за работа при неблагоприятни условия по повод на обявена епидемична обстановка за даден месец за всеки изпълнител на дентална помощ е в размер на разликата между 85% от базисната стойност на дейността за 2020 г., съответно 2021 г. и стойността на отчетената дейност за съответния месец на 2020 г. или 2021 г.;

**9.5**. (приета с № РД-НС-05-9/06.04.2020 г.) РЗОК определя размера на сумата за работа при неблагоприятни условия по повод на обявена епидемична обстановка за всеки изпълнител на дентална помощ. РЗОК не определя сума за неблагоприятни условия на работа за ИДП, които са посочили, че не желаят да получават такива суми.

**9.6**. (приета с № РД-НС-05-9/06.04.2020 г.) Общият размер на средствата за работа при неблагоприятни условия по повод на обявена епидемична обстановка, свързани с обявена епидемична обстановка и разпределението им по РЗОК се утвърждават от НС на НЗОК.

**9.7.** (приета с № РД-НС-05-9/06.04.2020 г., доп. с № РД-НС-05-9-3/12.01.2021 г.) Изплатените средства за работа при неблагоприятни условия по повод на обявена епидемична обстановка по реда на тази методика на изпълнители на дентална помощ се разпределят в рамките на утвърдените параметри по ЗБНЗОК за 2020 г. или ЗБНЗОК 2021 г., за съответния вид дейност и съответната година.

**10.** (приета с № РД-НС-05-9/06.04.2020 г.) **Средствата, определени по реда на тази методика се включват в стойността на дейността на ИМП за съответния месец и се изплащат в сроковете на НРД МД 2020-2022 г. и НРД ДД 2020 – 2022 г., с изключение на увеличения размер на сумата за неблагоприятни условия на работа, която се изплаща в сроковете за следващ отчетен период.**

(нова, приета с № РД-НС-05-9-6/16.02.2021 г.) **Неразделна част от настоящото допълнение на Методиката са:**

1. Декларация-искане за заплащане на средства за месец ………………….. 2021 г. – 2 бр. за ЛЗ за БМП и за лечебни заведения осъществяващи лабораторна дейност;
2. Поименна декларация за лицата имащи право да получават допълнителни възнаграждения за отчетния месец – 2 бр. за ЛЗ за БМП и за лечебни заведения осъществяващи лабораторна дейност.
3. (нова, приетас № РД-НС-05-9-13/30.06.2021 г.) След 30 юни 2021 г. Декларация-искане за заплащане на средства за месец …….. 2021 г. - 2 бр. за ЛЗ за БМП и за лечебни заведения, осъществяващи лабораторна дейност, както и Поименна декларация за лицата, имащи право да получават допълнителни възнаграждения за отчетния месец - 2 бр. за ЛЗ за БМП и за лечебни заведения, осъществяващи лабораторна дейност, представляващи неразделна част от Методиката се заменят с нови съгласно приложение № 1 към настоящото изменение и допълнение на Методиката.